《效陆士衡百年歌十首 其二》
明代·黄省曾

二十时，爵弁峨峨乃三加。童心巳化道不赊，车服灿丽志矜誇。

娶女盛饰如春华，红颜含笑似朝霞。高堂朱户奈乐何，高堂朱户奈乐何。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。